# STEMA 1Logoere2Republika e Kosovës-Republic of Kosovo

#  Komuna–Municipality

 Hani i Elezit

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ **04/ 5207 /2024**

DREJTORIA PËR BUXHET DHE FINANCA

RAPORTI I PUNËS DHE AKTIVITETEVE PËR MUAJIN MAJ 2024

Hani i Elezit, 2024

**DREJTORIA PËR BUXHET DHE FINANCA**

Drejtoria për Buxhet dhe Financa për muajin maj 2024, funksionin e vet e ka ushtruar në bazë të kompetencave dhe përgjegjësive ligjore mbi qeverisjen e Komunave të Republikës së Kosovës, Statutin e komunës së Hanit të Elezit, Ligjin mbi menaxhimin e financave publike dhe përgjegjësitë, Ligjin mbi financat e pushtetit lokal, Ligjin mbi vetëqeverisjen lokale, Ligjin mbi tatimin në pronën e paluajtshme, Rregulloret dhe udhëzimet administrative nga Ministria e Financave, Punës dhe Transfereve (MFPT).

Drejtoria për Buxhet dhe Financa me qëllim të realizimit sa më efikas të të gjitha kompetencave dhe përgjegjësive, ka funksionuar kryesisht në katër (4) sektorë:

1. Sektori për buxhet
2. Sektori për financa,
3. Sektori për të hyra dhe
4. Sektori i tatimit në pronë.

Drejtoria për Buxhet dhe Financa e menaxhuar nga drejtoresha e drejtorisë dhe me një staf prej (7) zyrtarëve, gjatë muajit maj kishte një angazhim permanent, me një përkushtim të madh në drejtim të realizimit sa më të suksesshëm të të gjitha objektivave dhe detyrave të parashikuara në planin e punës së drejtorisë. Aktiviteti i drejtorisë ka qenë i përqëndruar në realizimin e buxhetit sipas dinamikës së planifikuar dhe menaxhimin sa më efikas të buxhetit.

Buxheti i komunës së Hanit të Elezit i ndarë sipas Ligjit me Nr. 08/L-260 mbi ndarjet buxhetore të Republikës së Kosovës për vitin 2024 është në lartësi prej **3,349,278.00 Euro.**

Ky buxhet është ndarë sipas kategorive ekonomike si në vijim:

* Paga dhe shtesa.................2,075,272.00 €,
* Mallra dhe shërbime.............524,500.00 €,
* Shpenzimet komunale ..93,500.00 €,
* Subvencione dhe transfere 113,000.00 €,
* Shpenzime kapitale ..543,006.00 €,
* Totali i buxhetit..................**3,349,278.00** €.

Punët dhe aktivitetet të cilat janë zhvilluar gjatë këtij muaji, mund t’i veçojmë këto:

**SEKTORI PËR BUXHET DHE FINANCA**

* Përgatitja e raportit mujor të të hyrave dhe shpenzimeve të muajit prill 2024 dhe publikimi në ueb faqen e Komunës,
* Përgatitja e raportit të punës dhe aktiviteteve të Drejtorisë Buxhet dhe Financa për muajin prill 2024 dhe dorëzimi i të njejtit në Kabinetin e Kryetarit si dhe publikimi në ueb faqen e Komunës në formatin PDF dhe Word,
* Deklarimi në Thesar obligimet e pa paguara dhe ato kontraktuale të muajit prill 2024,
* Barazimi me Thesar për muajin prill 2024,
* Përgatitja dhe publikimi i borxhit publik për muajin prill në ueb faqe të Komunës,
* Ka vazhduar procesi i Auditimit të vitit 2023 nga Zyra Kombëtare e Auditimit,
* Është publikuar Raporti Financiar Janar-Mars 2024 në ueb faqe të Komunës në tri formate: Word, PDF dhe Excel,
* Ka filluar procesi i auditimit të brendshëm për vitin 2023 nga Divizioni i Auditimit të Brendshëm – MFPT,
* Është pranuar Qarkorja e parë buxhetore 2025/01 nga Departamenti i Buxhetit – MFPT,
* Është bërë caktimi i orarit të dëgjimeve buxhetore si dhe njoftimi në ueb faqen Komunale dhe në faqen zyrtare në Facebook,
* Është bërë kërkesa e alokimit të të hyrave indirekte – gjobat e Policisë në Programe dhe kategori buxhetore në bazë të projeksionit buxhetor,
* Pranimi i Draft Raportit të Auditimit të PVF për vitin 2023 nga Zyra Kombëtare e Auditimit,
* Themelimi i grupit punues për hartimin e KAB-it 2025-2027,
* Llogaritja dhe realizimi i të gjitha pagesave të destinuar për pagesën e pagave dhe shtesave të Administratës Komunale, të këshilltarëve Komunal, komiteteve të ndryshme të Kuvendit, të Sektorit të Arsimit dhe Sektorit të Kujdesit Primar Shëndetësor.

**RAPORTI I EKZEKUTIMIT TË BUXHETIT PËR MUAJIN MAJ 2024**

|  |  |  |  |  |  |
| --- | --- | --- | --- | --- | --- |
| Kategoritë Buxhetore | Buxheti sipas Ligjit nr. 08/L-260 | Buxheti Final | RealizimiMaj 2024 | % e Realizimit Maj | %Realizimit Janar-Maj  |
| Paga dhe Shtesa | 2,075,272.00 | 2,153,367.87 | 171,006.05 | 7.9 % | 41.4 % |
| Mallra dhe Shërbime | 524,500.00 | 527,058.06 | 46,036.09 | 8.7 % | 36.3 % |
| Shpenzime Komunale | 93,500.00 | 93,500.00 | 6,799.82 | 7.2 % | 35.4 % |
| Subvencione dhe Transfere | 113,000.00 | 116,327.58 | 10,300.00 | 8.8 % | 54.1 % |
| Shpenzime Kapitale | 543,006.00 | 1,001,480.68 | 0 | 0 % | 6.8 % |
| Totali | **3,349,278.00** | **3,891,734.19** | **234,141.96** | **6.01 %** | **32.09 %** |

**SEKTORI PËR TË HYRAT**

Planifikimi i të hyrave vetanake për vitin 2024 është në shumë prej 274,376.00 €.

Komuna e Hanit të Elezit ka arritur të arkëtoj gjithsej për muajin maj 2024 nga të hyrat direkte 20,945.50 € dhe paraqesin 7.6 % e planit të të hyrave vetanake. Ndërsa nga muaji Janar deri në Maj nga të hyrat direkte dhe indirekte total kemi inkasuar 169,160.73 €.

Në bazë të drejtorive për muajin maj 2024 kemi inkasuar këto të hyra:

* Drejtoria për Buxhet dhe Financa ka inkasuar të hyra në shumë prej 7,430.35 €;
* Drejtoria e Administratës së Përgjithshme ka inkasuar të hyra në shumë prej 1,028.00 €;
* Drejtoria e Zhvillimit Ekonomik dhe Turizmit ka inkasuar të hyra në shumë prej 1,505.60 €;
* Drejtoria e Shërbimeve Publike dhe Emergjenca ka inkasuar të hyra në shumë prej 62.50 €,
* Drejtoria e Urbanizmit ka inkasuar të hyra në shumë prej 8,596.55 €;
* Drejtoria e Arsimit ka inkasuar të hyra në shumë prej 1,420.00 €;
* Drejtoria e Shëndetësisë dhe Mirëqenies Sociale ka inskasuar të hyra në shumë prej 867.50 €;
* Drejtoria për Kulturë, Rini dhe Sport Sociale ka inskasuar të hyra në shumë prej 35.00 €.

Në kuadër të këtij sektori janë kryer këto aktivitete:

* Përpunimi, harmonizimi dhe barazimi i evidencave të detajizuara te të gjitha llojet e të hyrave sipas programeve buxhetore, fondeve dhe kodeve ekonomike në Sistemin Informativ të Menaxhimit Financiar të Kosovës (SIMFK),

**SEKTORI I TATIMIT NË PRONË**

Gjatë këtij muaji, ky sektor ka pasur këto aktivitete:

,

* Shërbime të rregullta ndaj qytetarëve,

Drejtore e Drejtorisë për Buxhet dhe Financa

Lindita Ballazhi